มีลักษณะบุคลิกภาพที่ใช่ มีรูปร่างหน้าตาที่ใช่
หนุ่มราศีธนูเขาขยายขอบเขตของตัวเองอยู่เสมอ พวกเขากระหายความรู้ใหม่ๆ สิ่งรอบข้างใหม่ๆ และการผจญภัยใหม่ๆ ถ้าคุณอยากจะให้พ่อหนุ่มนักยิงธนูเขาศิโรราบให้คุณล่ะก็ คุณต้องพร้อมเสมอและเปิดใจให้กับการเปลี่ยนแผนแบบฉับพลันทันที วิธีเจ๋งๆ ในการที่จะแสดงให้เห็นว่าคุณเป็นคนยืดหยุ่นได้ก็คือ แนะนำการผจญภัยที่บ้าบอคอแตกสุดๆ เช่น “เฮ้ย ออกจากผับแล้วแอบขึ้นไปที่สระว่ายน้ำชั้นดาดฟ้ากันมั้ย” แค่นี้รับรองว่าพ่อหนุ่มนักยิงธนูต้องหูผึ่งทันที แน่ล่ะว่าแผนของคุณอาจจะไม่ต้องซับซ้อน (หรือโลดโผน) มากนักก็ได้ แค่ชวนเขาไปเดินป่าที่คุณอยากไปลอง หรือแนะนำให้เขาดื่มเครื่องดื่มประหลาดๆ ที่คุณรู้ว่าบาร์เทนเดอร์แอบชงก็ทำให้เขาติดใจคุณได้ หนุ่มราศีธนูชอบผู้หญิงที่กั๊กเรื่องตัวเองเล็กน้อย อย่าเล่าทุกเรื่องในชีวิตให้เขาฟังตั้งแต่วินาทีที่คุณได้พบพ่อหนุ่มนักยิงธนู แต่ให้เผยบุคลิกภาพของคุณทีละนิดทีละหน่อย หนุ่มราศีธนูได้รับอิทธิพลจากดาวพฤหัส ซึ่งหมายความว่าพวกเขาชอบปริศนา ลองทำให้เขาต้องค้นหาคุณสิ เวลาที่เขาถามเรื่องของคุณ ให้พูดลอยๆ ไปว่า “อ๋อ ไม่อยากรู้ใช่มั้ย” หรือ “เดี๋ยวจะเล่าให้ฟัง...ตอนไปเดตกันครั้งหน้านะ” การทำตัวลึกลับและห่างเหินไม่ได้หมายความว่าคุณควรโกหกเพื่อให้ตัวเองดูลึกลับ โดยทั่วไปหนุ่มราศีธนูเป็นคนที่อ่านคนได้อย่างแม่นยำ ซึ่งก็คือเขาสามารถได้ยินเสียงหัวเราะปลอมๆ ได้เป็นกิโลๆ เวลาที่คุณอยู่กับพ่อหนุ่ม คุณต้องบอกความจริงและแสดงออกอย่างซื่อสัตย์ หนุ่มราศีธนูเชื่อใจคนอื่นแต่มักจะกลับมาเชื่อใจอีกครั้งได้ยากถ้ามีใครทำให้เขาผิดหวัง จริงใจกับเขาให้ได้มากที่สุด เพราะถ้าเขาจับได้ว่าคุณโกหก เขาอาจจะไม่ให้อภัยคุณเร็วนัก (หรือไม่โทรหาคุณอีกเลย) หมายความว่าคุณต้องทำให้ทุกอย่างกลายเป็นเรื่องสนุก ร่าเริง ขี้เล่น และอย่ามองโลกในแง่ร้ายเมื่ออยู่กับเขา โดยทั่วไปพ่อหนุ่มนักยิงธนูเป็นคนที่มีความสุขและกระตือรือร้นที่จะมีช่วงเวลาดีๆ พยายามอย่าบ่นหรือพูดถึงคนอื่นในทางที่ไม่ดี ทำอะไรที่แตกต่างไปจากที่เคยทำเพื่อให้ช่วงเวลาของคุณกับพ่อหนุ่มเป็นช่วงเวลาที่สนุกสนาน หัวเราะและยิ้มบ่อยๆ และเสนอแนะอะไรสนุกๆ อย่างการออกไปเต้นรำหรือทำกิจกรรมสนุกๆ ด้วยกัน หนุ่มราศีธนูชอบผู้หญิงที่เอาแน่เอานอนไม่ได้และทำให้เขาต้องเดาอยู่เสมอ แม้ว่าคุณอาจจะไม่ถึงกับต้องเล่นตัว แต่คุณก็ควรท้าทายเขาเล็กน้อย ทำเป็นเอียงอายและทำให้เขาทุ่มเทเพื่อให้ได้ความเสน่หาจากคุณ อย่าแสดงออกให้เขารู้ว่าคุณสนใจเขา ทำเป็นเฉยๆ เวลาที่อยู่กับเขา (แต่ก็อย่าถึงกับทำเมินไปเลย)  หนุ่มนักยิงธนูเขาก็ชอบการถูกท้าทายทางจิตใจด้วยเหมือนกัน คุณต้องฉลาดพอที่จะจับพ่อหนุ่มนักยิงธนูเอาไว้ให้ได้ เถียงกับเขาในเรื่องที่คุณทั้งคู่สนใจ ทำเป็นคัดค้านและสนับสนุนด้านที่ตรงข้ามกับเขา (แม้ว่าในใจคุณจะเห็นด้วยกับเขาก็ตาม) หนุ่มราศีธนูไม่เคยอยู่ที่ไหนเป็นเวลานานมากๆ เพราะฉะนั้นคุณต้องรักการท่องเที่ยวและการผจญภัยเพื่อให้ได้ความสนใจจากหนุ่มราศีธนู ตอนที่คุณเริ่มคุยกับเขาครั้งแรก ให้ถามเขาเรื่องไปเที่ยวและโยงเข้ากับเรื่องเที่ยวของตัวเอง (ซึ่งอาจเป็นเวลาที่เหมาะจะทำตัวลึกลับด้วยการไม่บอกให้ชัดเจนว่าคุณไปที่นั่นทำไม) เสนอแนะกิจกรรมที่เกี่ยวข้องกับการท่องเที่ยวสักเล็กน้อย วางแผนวันผจญภัยที่คุณสองคนจะไปสำรวจพื้นที่ที่คุณทั้งคู่ไม่เคยไปมาก่อน ขับรถออกต่างจังหวัดแล้วหยุดพักทุกที่ที่มีอะไรน่าสนใจ (พระพิฆเนศวรที่ใหญ่ที่สุดในโลกเหรอ ไปดูกัน! เฮ้ย ดูสิ นั่นมันฟาร์มจระเข้ที่เราไปให้อาหารจระเข้ได้ด้วยนี่นา แถมยังมีกระเป๋าหนังจระเข้ขายด้วย ไปกันเถอะ!) หนุ่มราศีธนูชอบอ่อย อย่ากลัวที่จะเดินไปหาเขาแล้วเริ่มบทสนทนา (บทสนทนาที่เย้ายวนใจสุดๆ) พ่อหนุ่มนักยิงธนูจะหลงใหลในความมั่นใจของคุณแล้วจะรู้สึกดีที่คุณสนใจเขา และเป็นไปได้ (มากๆ) ว่าเขาจะอ่อยคุณกลับ  ในการที่จะได้ความสนใจจากเขาก่อนจะเริ่มคุยกันนั้น ให้คุณสบตาเขาจากด้านตรงข้ามของห้อง ทำให้เขามองมาที่คุณ จากนั้นก็หลบตาแล้วยิ้มน้อยๆ แล้วค่อยๆ มองกลับไปที่เขาอีกและอย่าหลบตาจนกว่าเขาจะหลบตาไปเอง ส่งสายตาให้เขารู้ว่า ‘มาเป็นของฉันซะเถอะ’ ส่วนใหญ่ๆ ของบุคลิกภาพของหนุ่มราศีธนูนั้นก็คือความรักในอิสรภาพ ไม่ว่าจะเป็นการออกไปผจญภัยครั้งล่าสุดในรูปแบบใหม่ หรือแค่อยู่คนเดียว (อาจจะไปวิ่งหรือไปเดินเขา) ผู้ชายคนนี้ต้องการผู้หญิงที่ไม่เกาะติดเขาแจหรือมาวุ่นวายกับอิสรภาพของเขา  เมื่อคุณกับหนุ่มเริ่มคุยกัน แสดงให้เขาเห็นว่าคุณดูแลตัวเองได้และไม่จำเป็นต้องให้เขามาคอยทำอะไรให้ ถ้าคุณอยู่ที่ผับ ก็ซื้อเครื่องดื่มเอง (และถามเขาด้วยว่าเขาอยากให้สั่งอะไรให้หรือเปล่า) วิธีนี้จะทำให้เขาเห็นว่า คุณไม่ได้หวังจะงอมืองอเท้าให้เขาทำอะไรให้ทุกอย่าง ผู้ชายต้านทานผู้หญิงที่เฉิดฉายไม่ได้อยู่แล้ว หนุ่มนักยิงธนูก็ไม่ต่างกันหรอก หนุ่มนักยิงธนูชอบผู้หญิงที่ดูดี แต่งตัวดี และเซ็กซี่โดยไม่แต่งตัวโป๊เกินไป ถ้าคุณรู้ว่าหนุ่มราศีธนูเขาจะไปปาร์ตี้หรือผับที่คุณกำลังจะไป คืนนี้อาจเป็นคืนที่คุณจะได้ใส่เดรสแสนเย้ายวนตัวนั้นที่คุณยังไม่เคยใส่เลยกับรองเท้าสูงปรี๊ดสุดเซ็กซี่ ไม่มีผู้ชายคนไหน (และที่แน่ๆ คือไม่มีหนุ่มนักยิงธนูคนไหน) ต้านทานคุณไหวหรอก หนุ่มราศีธนูชอบผู้หญิงที่มีกลิ่นหอมสดชื่นและน่าอร่อย (ไม่ขนาดนั้นหรอก แต่หนุ่มราศีธนูเขาก็ชอบผู้หญิงที่กลิ่นหอมน่ากินจริงๆ นะ) ลองกลิ่นที่มีส่วนผสมของกลิ่นส้มและดอกส้ม แล้วหนุ่มๆ นักยิงธนูจะมารุมตอมคุณเป็นฝูงทันทีที่คุณเยื้องย่างเข้าไปในผับ เทคนิคก็คือ พกน้ำหอมขวดเล็กๆ และผลิตภัณฑ์ระงับกลิ่นกายขนาดพกพาไว้เสมอ วิธีนี้ต่อให้คุณต้องเดินไปที่งานปาร์ตี้เป็นกิโล คุณก็ยังสดชื่นและหอมกรุ่นเมื่อคุณเดินไปถึงที่หมาย ตาของคุณกลมโตน่าหลงใหลชะมัดหรือเปล่า หรือว่าขาของคุณเรียวยาวเซี๊ยะสุดๆ หรือว่าผมของคุณนี่แหละคือของดีที่แม่ให้ ไม่ว่าจะเป็นอะไรก็แล้วแต่ คุณต้องทำให้เขาสังเกตเห็นส่วนที่เด่นของคุณ ใส่เสื้อผ้าที่แสดงถึงส่วนที่ดีที่สุดของร่างกาย แต่งหน้าในแบบที่ทำให้ดวงตาของคุณโดดเด่นและทำผมให้สวยไร้ที่ติ หนุ่มนักยิงธนูชอบผู้หญิงที่มั่นใจในตัวเอง รู้ไว้ว่าตัวเองเป็นผู้หญิงที่สวย เข้มแข็ง ฉลาด และทำให้เขารู้ด้วยว่าคุณรู้ข้อเท็จจริงนี้ดี ผู้หญิงที่รู้ว่าตัวเองเซ็กซี่นั้นเซ็กซี่กว่าผู้หญิงที่มัวแต่เอามือจับผม จับชุด จับหน้า และอื่นๆ เป็นพันๆ เท่า
เปิดใจให้การเปลี่ยนแปลง. ค่อยๆ เผยตัวตนของคุณด้วยการทำตัวลึกลับ. พูดความจริง. มองโลกในแง่ดี. ท้าทายเขา. รักการท่องเที่ยว.  อ่อย. อย่าติดเขาแจเกินไป. ดูดีอยู่เสมอ. ตัวหอม. โชว์ของดี. มั่นใจในรูปร่างหน้าตาและบุคลิกภาพ.
https://www.wikihow.com/Attract-a-Sagittarius-Man https://www.wikihow.com/Attract-a-Sagittarius-Man
Having the Right Personality Traits Having the Right Appearance